cyanic-selkie/wikianc huggingface dataset:
Τόνι Κούκοτς
Εξωτερικοί σύνδεσμοι
Κατηγορία:Γιουγκοσλάβοι καλαθοσφαιριστές Κατηγορία:Γιουγκοσλάβοι Ολυμπιονίκες Κατηγορία:Καλαθοσφαιριστές Εθνικής Γιουγκοσλαβίας Κατηγορία:Κροάτες καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές Σπλιτ Κατηγορία:Καλαθοσφαιριστές Τρεβίζο Μπάσκετ Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Ατλάντα Χοκς Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές Εθνικής Κροατίας Κατηγορία:Καλαθοσφαιριστές του NBA Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές στους Θερινούς Ολυμπιακούς Αγώνες 1988 Κατηγορία:Καλαθοσφαιριστές στους Θερινούς Ολυμπιακούς Αγώνες 1992 Κατηγορία:Καλαθοσφαιριστές στους Θερινούς Ολυμπιακούς Αγώνες 1996 Κατηγορία:Ολυμπιονίκες της καλαθοσφαίρισης Κατηγορία:Καλαθοσφαιριστές Ευρωμπάσκετ 1987 Κατηγορία:Καλαθοσφαιριστές Ευρωμπάσκετ 1989 Κατηγορία:Καλαθοσφαιριστές Ευρωμπάσκετ 1995 Κατηγορία:Καλαθοσφαιριστές Ευρωμπάσκετ 1999 Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές Παγκοσμίου Πρωταθλήματος 1990 Κατηγορία:Καλαθοσφαιριστές Παγκοσμίου Πρωταθλήματος 1994 Κατηγορία:Παίκτες νικητές Παγκοσμίου Πρωταθλήματος FIBA Κατηγορία:Εισαχθέντες στο Hall of Fame της FIBA
Χέρμπερτ Καν
Ο Χέρμπερτ Άντολφ Καν (γερμ. Herbert Adolf Cahn 1915-2002) υπήρξε Γερμανός, και από το 1949 Ελβετός κλασικός αρχαιολόγος, νομισματολόγος και έμπορος αρχαιοτήτων.
Βιογραφία
Γεννήθηκε στις 29 Ιανουαρίου 1915 στη Φρανκφούρτη. Η οικογένειά του διατηρούσε από παλιά το επάγγελμα της εμπορίας νομισμάτων. Παππούς του ήταν ο Άντολφ Έμιλ Καν (1840-1918), ιδρυτής εμπορίας νομισμάτων στη Φρανκφούρτη, η οποία αργότερα έγινε κέντρο αξιόλογων δημοπρασιών. Ο πατέρας του Λούντβιχ Τέοντορ Καν (1877-1924) και ο θείος του, Γιούλιους Καν (1871-1935) διεύθυναν το κατάστημα που κληρονόμησαν. Ο μικρός Χερμπερτ εργάστηκε από παιδί στο κατάστημα, συντάσσοντας καταλόγους για συλλέκτες νομισμάτων. Σπούδασε κλασική αρχαιολογία, κλασική ιστορία και κλασική φιλολογία στο Πανεπιστήμιο της Φρανκφούρτης. Το 1933 αναγκάστηκαν να καταφύγουν οικογενειακώς στην Ελβετία, όπου και συνέχισε τις σπουδές του και αναγορεύτηκε διδάκτωρ το 1940.
Απεβίωσε στις 5 Απριλίου 2002 στη Βασιλεία.
Πηγές
Κατηγορία:Γερμανοί αρχαιολόγοι
Άλεξ Φέργκιουσον
Ο Σερ Αλεξάντερ Τσάπμαν Φέργκιουσον ΔΒΕ (αγγλικά: Sir Alexander Chapman Ferguson) (31 Δεκεμβρίου 1941, Γλασκώβη), περισσότερο γνωστός ως Σερ Άλεξ Φέργκιουσον, είναι Σκωτσέζος πρώην ποδοσφαιριστής και πετυχημένος προπονητής ποδοσφαίρου. Έχει συνδεθεί με τη Μάντσεστερ Γιουνάιτεντ, στην οποία υπήρξε προπονητής από το 1986 μέχρι το 2013. Έχει κατακτήσει περισσότερα τρόπαια από οποιονδήποτε άλλο προπονητή στην ιστορία του αγγλικού ποδοσφαίρου και θεωρείται από πολλούς παίκτες, προπονητές και αναλυτές ως ένας από τους καλύτερους και πετυχημένους προπονητές όλων των εποχών.
Ο Φέργκιουσον αγωνίστηκε ως επιθετικός σε αρκετές σκωτσέζικες ομάδες, συμπεριλαμβανομένων της Ντανφέρμλιν Αθλέτικ και της Ρέιντζερς. Ενώ ήταν στην Ντανφέρμλιν, έγινε ο καλύτερος σκόρερ στο πρωτάθλημα της Σκωτίας κατά την σεζόν 1965-1966. Μετά το τέλος της αγωνιστικής του καριέρας, εργάστηκε ως προπονητής ξεκινώντας την καριέρα του με την Ιστ Στέρλινγκσιρ ΦΚ και την Σεντ Μίρεν ΦΚ. Έπειτα ο Φέργκιουσον ξεκίνησε μια επιτυχημένη καριέρα ως προπονητής της Αμπερντίν (1978-1986), με την οποία κέρδισε τρία πρωταθλήματα, τέσσερα Κύπελλα και το Κύπελλο Κυπελλούχων το 1983. Για ένα μικρό χρονικό διάστημα ήταν ο προπονητής της ποδοσφαιρικής ομάδας της Σκωτίας, αμέσως μετά τον θάνατο του Jock Stein, και οδήγησε την ομάδα στο Παγκόσμιο Πρωτάθλημα του 1986.
Τον Νοέμβριο του 1986 ο Φέργκιουσον έγινε προπονητής της Μάντσεστερ Γιουνάιτεντ. Κατά την διάρκεια της καριέρας του στην Μάντσεστερ κέρδισε 38 βραβεία, συμπεριλαμβανομένων 13 τίτλων στην Πρέμιερ Λιγκ, πέντε Κύπελλα Αγγλίας και δυο τίτλους στο ΟΥΕΦΑ Τσάμπιονς Λιγκ. Το 1999 υπήρξε η πρώτη φορά που ψηφίστηκε ως ο καλύτερος προπονητής του κόσμου και μπήκε στη λίστα Queen's Birthday Honours για τις υπηρεσίες που έχει προσφέρει στο ποδόσφαιρο. Ο Φέργκιουσον είναι ο μεγαλύτερος σε χρονική διάρκεια προπονητής της Μάντσεστερ Γιουνάιτεντ και στις 19 Δεκεμβρίου 2010 ξεπέρασε το ρεκόρ του Ματ Μπάσμπι. Το 2009 ψηφίστηκε ως ο κορυφαίος προπονητής για το 2008 από τη Διεθνή Ομοσπονδία Ιστορίας και Στατιστικής του ποδοσφαίρου (IFFHS). Με το πέρας της αγωνιστικής σεζόν 2012-2013 συνταξιοδοτήθηκε από την καριέρα του ως προπονητής, έχοντας κερδίσει την Premier League κατά την ίδια χρονιά.
Πρώτα χρόνια
Μητέρα του ήταν η Elizabeth Ferguson και πατέρας του ήταν ο Alexander Beaton Ferguson, υπάλληλος σε ναυτιλιακή εταιρεία. Ο Φέργκιουσον γεννήθηκε στο σπίτι της γιαγιάς του στο Γκόβαν στις 31 Δεκεμβρίου 1941 αλλά μεγάλωσε σε ένα κατάστημα στην 667 Govan Road (το οποίο έχει κατεδαφιστεί), στο οποίο έζησε με τους γονείς του και τον μικρότερο αδερφό του Μάρτιν.
Ο Φέργκιουσον φοίτησε στο Broomloan Road Primary School και αργότερα στο γυμνάσιο του Γκόβαν. Ξεκίνησε την ποδοσφαιρική του καριέρα με την ομάδα Harmony Row Boys Club στο Γκόβαν, προτού συνεχίσει με τους Drumchapel Amateurs, μια νεανική ομάδα ποδοσφαίρου με μεγάλη φήμη στην δημιουργία δημοφιλών ποδοσφαιριστών.
Κληροδοτήματα
Πολλοί από τους πρώην παίκτες του Φέργκιουσον έγιναν και οι ίδιοι προπονητές, συμπεριλαμβανομένων των Tony Fitzpatrick, Alex McLeish, Gordon Strachan, Mark McGhee, Willie Miller, Neale Cooper, Bryan Gunn, Eric Black, Billy Stark, Bryan Robson, Steve Bruce, Mark Hughes, Roy Keane, Paul Ince, Chris Casper, Darren Ferguson, Ole Gunnar Solskjær, Henning Berg και Gary Neville.
Η φράση "squeaky-bum time", την οποία ανέφερε ο Φέργκιουσον στα έντονα παιχνίδια κάποιου πρωταθλήματος, συμπεριλαμβάνεται στο λεξικό Collins English Dictionary και στο λεξικό Oxford English Dictionary.
Ένα χάλκινο άγαλμα του Φέργκιουσον, σχεδιασμένο από τον Σκωτσέζο γλύπτη Philip Jackson, αποκαλύφθηκε έξω από το Old Trafford στις 23 Νοεμβρίου 2012. Στις 14 Οκτωβρίου 2013, ο Φέργκιουσον παρακολούθησε μια τελετή κατά την οποία ένας δρόμος κοντά στο Old Trafford μετονομάστηκε σε Sir Alex Ferguson Way από την Water's Reach.
Προσωπική ζωή
Ο Φέργκιουσον κατοικεί στο Τσέσαϊρ μαζί με την σύζυγό του, Κάθι Φέργκιουσον. Παντρεύτηκαν το 1966 και έχουν τρεις γιους : τον Mark (γενν. 1968) ; και τους δίδυμους Ντάρεν (γενν. 1972), που ήταν επίσης επαγγελματίας ποδοσφαιριστής και σήμερα είναι προπονητής των Doncaster Rovers ; και Jason (γενν. 1972), που διευθύνει μια εταιρεία οργάνωσης εκδηλώσεων.
Το 1998, ο Φέργκιουσον μπήκε στην λίστα με τους μεγαλύτερους δωρητές χρημάτων στο Εργατικό Κόμμα. Ο ίδιος περιγράφει τον εαυτό του ως σοσιαλιστή. Τον Ιανουάριο του 2011 ο Graham Stringer, βουλευτής του Εργατικού Κόμματος από το Μάντσεστερ και υποστηρικτής της Μάντσεστερ Γιουνάιτεντ, κάλεσε τον Φέργκιουσον να γίνει επίτιμο μέλος της πόλης. Εάν γινόταν αυτό, ο Φέργκιουσον θα γινόταν ο πρώτος ποδοσφαιριστής ή προπονητής που θα συμμετείχε στο House of Lords. Ο Stringer και ο έτερος βουλευτής του Εργατικού Κόμματος στο Μάντσεστερ Paul Goggins επανέλαβαν την ίδια πρόταση μετά την ανακοίνωση της συνταξιοδότησης του Φέργκιουσον τον Μάιο του 2013.
Το 2009, ο Φέργκιουσον έλαβε ένα διδακτορικό στο business administration από το Μητροπολιτικό Πανεπιστήμιο του Μάντσεστερ.
Κατά την διάρκεια του δημοψηφίσματος περί της ανεξαρτησίας της Σκωτίας το 2014, ο Φέργκιουσον υποστήριξε την εκστρατεία Better Together που τάχθηκε υπέρ της παραμονής της Σκωτίας ως μέρους του Ηνωμένου Βασιλείου. Άσκησε κριτική στο Εθνικό Κόμμα της Σκωτίας για την απόφασή του να αποκλείσει τους Σκωτσέζους που κατοικούν έξω από την Σκωτία, αλλά μέσα στα σύνορα του υπόλοιπου Ηνωμένου Βασιλείου, από το να ψηφίσουν στο δημοψήφισμα. Εναντιώθηκε επίσης στην εκστρατεία Yes Scotland, η οποία δεχόταν δωρεές ύψους πάνω από £500, από ανθρώπους που ζούσαν εκτός Σκωτίας.
Στις 5 Μαΐου 2018 υποβλήθηκε σε επείγουσα χειρουργική επέμβαση μετά από μια ξαφνική αιμορραγία στον εγκέφαλο.
Εξωτερικοί σύνδεσμοι
Κατηγορία:Σκωτσέζοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Σκωτίας Κατηγορία:Ποδοσφαιριστές Σαιντ-Τζόνστοουν ΦΚ Κατηγορία:Ποδοσφαιριστές Ντανφέρμλιν Αθλέτικ Κατηγορία:Ποδοσφαιριστές Ρέιντζερς Γλασκώβης Κατηγορία:Ποδοσφαιριστές Φόλκερκ ΦΚ Κατηγορία:Σκωτσέζοι προπονητές ποδοσφαίρου Κατηγορία:Προπονητές ποδοσφαίρου Ιστ Στέρλινγκσιρ ΦΚ Κατηγορία:Προπονητές ποδοσφαίρου Σεντ Μίρεν ΦΚ Κατηγορία:Προπονητές ποδοσφαίρου Αμπερντίν ΦΚ Κατηγορία:Προπονητές ποδοσφαίρου Εθνικής Σκωτίας Κατηγορία:Προπονητές ποδοσφαίρου Παγκοσμίου Κυπέλλου 1986 Κατηγορία:Προπονητές ποδοσφαίρου Μάντσεστερ Γιουνάιτεντ Κατηγορία:Προπονητές της Πρέμιερ Λιγκ Κατηγορία:Προπονητές νικητές ΟΥΕΦΑ Τσάμπιονς Λιγκ Κατηγορία:Σκωτσέζοι αυτοβιογράφοι Κατηγορία:Διοικητές του Τάγματος της Βρετανικής Αυτοκρατορίας
Άβιλα
Η Άβιλα (ισπανικά: Ávila) είναι πόλη της Ισπανίας και βρίσκεται βορειοδυτικά της Μαδρίτης, στην αυτόνομη περιφέρεια της Καστίλλης και Λεόν, ενώ αποτελεί την πρωτεύουσα του ομώνυμου νομού. Είναι γνωστή για τα μεσαιωνικά της τείχη, καθώς και για μια από τις μεγαλύτερες αναλογίες εκκλησιών σε σχέση με τον πληθυσμό σε όλη τη χώρα. Βρίσκεται κτισμένη σε υψόμετρο 1.113 μ. πάνω από την επιφάνεια της θάλασσας, ενώ ο πληθυσμός της το 2009 ανερχόταν σε 59.272 κατοίκους. Από το 1985, η παλαιά πόλη με τις εκκλησίες της έχουν συμπεριληφθεί στον Κατάλογο Μνημείων Πολιτιστικής Κληρονομιάς της UNESCO.
Γεωγραφία
Η πόλη είναι χτισμένη σε υψόμετρο 1.132 m από την επιφάνεια της θάλασσα και βρίσκεται στη δεξιά όχθη του ποταμού Adaja, παραποτάμου του Δούρου (Duero). Βρίσκεται σε μεγαλύτερο υψόμετρο από οποιαδήποτε άλλη επαρχιακή πρωτεύουσα της Ισπανίας. Έχει κτιστεί στην επίπεδη κορυφή ενός βραχώδους λόφου που υψώνεται καταμεσής ενός ερημικού, άνυδρου τοπίου, καλυπτόμενου από τεράστιους γκρίζους ογκόλιθους και περιβάλλόμενου από υψηλούς ορεινούς όγκους.
Κλίμα
Το κλίμα είναι μεσογειακό (Csb, σύμφωνα με την Κλιματική ταξινόμηση Κέππεν) και χαρακτηρίζεται από θερμά καλοκαίρια και ψυχρούς χειμώνες με σημαντικές χιονοπτώσεις. Θερμότερος μήνας είναι ο Ιούλιος με μέση θερμοκρασία 20.6 °C, ενώ ψυχρότερος μήνας είναι ο Ιανουάριος με μέση θερμοκρασία της τάξεως των 3.0 °C. Η μέση ετήσια βροχόπτωση είναι 416 mm, αρκετά χαμηλότερη σε σχέση με τις παρακείμενες περιοχές. Η περιοχή είναι ξηρή για επτά μήνες κάθε χρόνο και ιστορικά είναι γνωστό πως έχει αντιμετωπίσει προβλήματα όσον αφορά στον ανεφοδιασμό της με νερό.
Εξωτερικοί σύνδεσμοι
Κατηγορία:Πόλεις της Ισπανίας Κατηγορία:Αρχαίες πόλεις της Ισπανίας Κατηγορία:Καστίλη και Λεόν
Λόφος Ιανίκουλος
μικρογραφία|Ο λόφος Ιανίκουλος όπως φαίνεται από ΒΑ. Κάτω: αριστερά η εκκλησία του Σαν Πιέτρο ιν Μοντόριο· στο κέντρο η Ακαντέμια ντε Εσπάνια στη Ρώμη· στη μέση δεξιά η Άκουα Πάολα. Στο κέντρο η οροφή της [[Αμερικανική Ακαδημία στη Ρώμη|Αμερικανικής Ακαδημίας στη Ρώμη.]]
Ο Ιανίκουλος Λόφος, λατιν. Janiculum, Gianicolo, Τζανίκολο), ή ο Λόφος Ιανίκουλος, είναι ένας λόφος στη δυτική Ρώμη, στην Ιταλία. Αν και είναι ο δεύτερος σε ύψος λόφος (ο υψηλότερος είναι ο Λόφος Μάριο) στη σύγχρονη πόλη της Ρώμης, ο Ιανίκουλος δεν βρίσκεται ανάμεσα στους παροιμιώδεις επτά λόφους της Ρώμης, καθώς είναι δυτικά του Τίβερη και έξω από τα όρια της αρχαίας πόλης.
Αξιοθέατα
Ο Ιανίκουλος είναι μία από τις καλύτερες τοποθεσίες στη Ρώμη, για μία γραφική θέα προς το κέντρο της πόλης με τους τρούλους και τα καμπαναριά της. Άλλα αξιοθέατα στον Ιανίκουλο περιλαμβάνουν την εκκλησία του Σαν Πιέτρο ιν Μοντόριο, σε αυτό που παλαιότερα πίστευαν ότι ήταν η τοποθεσία της σταύρωσης του Αγ. Πέτρου. Ένα μικρό ιερό, γνωστό ως Ναΐσκος (Tempietto), σχεδιασμένο από τον Ντονάτο Μπραμάντε, σηματοδοτεί τον τόπο αυτόν του μαρτυρίου του Αγ. Πέτρου. Ο Ιανίκουλος στεγάζει επίσης ένα μπαρόκ αναβρυτήριο, που φτιάχτηκε από τον πάπα Παύλο Ε΄ στα τέλη του 17ου αι., τη Φοντάνα ντελ'Άκουα Πάολα και πολλά ξένα ερευνητικά ιδρύματα, συμπεριλαμβανομένης της Αμερικανικής Ακαδημίας στη Ρώμη και της Ισπανικής Ακαδημίας στη Ρώμη. Ο λόφος είναι επίσης η τοποθεσία του Αμερικανικού Πανεπιστημίου της Ρώμης, του Ποντιφικού Αστικού Πανεπιστημίου και του Ποντιφικού Βορειο-Αμερικανικού Κολλεγίου, καθώς και του Βοτανικού Κήπου του Πανεπιστημίου της Ρώμης "Λα Σαπιέντσα" και του Παλάτσο Μοντόριο, κατοικία των πρέσβεων της Ισπανίας.
Η Βίλα Λάντε αλ Τζανίκολο του Τζούλιο Ρομάνο (1520–21) είναι ένα σημαντικό, πρώιμο κτήριο του μανιεριστή διδασκάλου, επίσης με υπέροχη θέα.
Αρχαία ιστορία και μυθολογία
Ο Ιανίκουλος ήταν ένα κέντρο για τη λατρεία του θεού Ιανού: η θέση του με θέα στην πόλη το έκανε καλό μέρος για τους ιερείς (augurs) να παρατηρούν τους οιωνούς.
Στη ρωμαϊκή μυθολογία, Janiculum είναι το όνομα μίας αρχαίας πόλης, που ιδρύθηκε από τον θεό Janus (ο διπρόσωπος θεός κάθε ξεκινήματος, κάθε αρχής). Στο Βιβλίο VIII της Αινειάδας του Π. Βιργίλιου, ο βασιλιάς Εύανδρος δείχνει στον Αινεία (τον Τρωικό ήρωα αυτού του επικού ποιήματος) τα ερείπια της Saturnia και του Janiculum στον λόφο του Καπιτωλίου κοντά στην αποικία των Αρκάδων Παλλάδιον (Pallanteum, η μελλοντική τοποθεσία της Ρώμης) (βλ. βιβλίο VIII, γραμμή 54). Ο Βιργίλιος χρησιμοποιεί αυτά τα ερείπια, για να τονίσει τη σημασία του λόφου του Καπιτωλίου ως θρησκευτικού κέντρου της Ρώμης.
Σύμφωνα με τον Τ. Λίβιο, ο Ιανίκουλος ενσωματώθηκε στην αρχαία Ρώμη κατά την εποχή του βασιλιά Άνκου Μάρκιου, για να αποτρέψει έναν εχθρό από το να καταλάβει τη Ρώμη. Ο λόφος οχυρώθηκε από ένα τείχος και κτίστηκε μία γέφυρα στον Τίβερη, για να τον ενώσει με την υπόλοιπη πόλη.
Κατά τη διάρκεια του πολέμου μεταξύ της Ρώμης και του Κλούσιου το 508 π.Χ. λέγεται ότι οι δυνάμεις του Ετρούσκου βασιλιά Λαρς Πορσένα κατέλαβαν τον Ιανίκουλο και πολιόρκησαν τη Ρώμη.
Οι υδρόμυλοι
Τα Αυρηλιανά Τείχη συνεχίστηκαν μέχρι τον λόφο από τον Αυτοκράτορα Αυρηλιανό (βασ. 270–275 μ.Χ.), για να συμπεριλάβουν τους υδρόμυλους, που χρησιμοποιούντο για το άλεσμα των σιτηρών και την παροχή αλεύρου για ψωμί στην πόλη. Οι μύλοι τροφοδοτούντο από ένα υδραγωγείο, όπου κατέβαινε από έναν απότομο λόφο. Έτσι η τοποθεσία μοιάζει με το Μπαρμεγκάλ της Γαλλίας, αν και οι ανασκαφές στα τέλη της δεκαετίας του 1990 υποδηλώνουν, ότι ο τροχός μπορεί να ήταν κάτω ροής και όχι άνω ροής στον σχεδιασμό (δηλαδή με το νερό να κυλά στο κάτω μέρος του τροχού, όχι να πέφτει στην κορυφή του). Οι μύλοι χρησιμοποιούντο το 537 μ.Χ., όταν οι Γότθοι που πολιορκούσαν την πόλη, διέκοψαν την παροχή νερού σε αυτούς. Αλλά αργότερα αποκαταστάθηκαν και μπορεί να παρέμειναν σε λειτουργία τουλάχιστον μέχρι την εποχή του πάπα Γρηγορίου Δ΄ (827–844).
19ος αι. μέχρι σήμερα
Ο Ιανίκουλος είναι ο τόπος μίας μάχης το 1849 μεταξύ των δυνάμεων του Τζ. Γκαριμπάλντι, που υπερασπιζόταν την επαναστατική Ρωμαϊκή Δημοκρατία ενάντια στις Γαλλικές δυνάμεις, που αγωνίζοντο για να αποκαταστήσουν την εξουσία του Πάπα στη Ρώμη. Πολλά μνημεία του Γκαριμπάλντι και των πεσόντων στους πολέμους της Ιταλικής ανεξαρτησίας βρίσκονται στον Ιανίκουλο.
Καθημερινά το μεσημέρι ένα κανόνι εκπυρσοκροτεί μία φορά από τον Ιανίκουλο προς την κατεύθυνση του Τίβερη, ως σήμα ώρας. Αυτή η παράδοση χρονολογείται από τον Δεκέμβριο του 1847, όταν το κανόνι του Καστέλ Σαντ'Άντζελο έδινε το σημάδι στα γύρω κωδωνοστάσια, ώστε να αρχίσουν να κτυπούν για το μεσημέρι. Το 1904 το τελετουργικό μεταφέρθηκε στον Ιανίκουλο και συνεχίστηκε μέχρι το 1939, οπότε έπαυσε. Στις 21 Απριλίου 1959 η λαϊκή έκκληση έπεισε την Κοινότητα της Ρώμης να επαναλάβει την παράδοση μετά από μία εικοσαετή διακοπή.
Ο λόφος εμφανίζεται στο 3ο τμήμα του διάσημου ορχηστρικού κομματιού του Οτορίνο Ρεσπίγκι Τα πεύκα της Ρώμης.
Μνημεία
Στην κορυφή του Ιανίκουλου δεσπόζει ο έφιππος ανδριάντας του Γκαριμπάλντι του 1895, σχεδιασμένος από τον Ιταλό γλύπτη Εμίλιο Γκαλόρι. Αυτή η τοποθεσία επιλέχθηκε λόγω της γειτνίασής της με τη Βίλα Ντόρια Παμφίλι, όπου ο Γκαριμπάλντι είχε οργανώσει μία στρατιωτική υπεράσπιση της βραχύβιας Ρωμαϊκής Δημοκρατίας στα τέλη Απριλίου 1849.
Ο λόφος διαθέτει επίσης μία σειρά από αγάλματα και μνημεία επιφανών Ιταλών. Ένας οδηγός του 2011 που δημοσιεύτηκε από την τοπική ομάδα Ασοτσιατζιόνε Αμιλκάρε Τσιπριάνι, μετά από εκτεταμένη αποκατάσταση αυτών των μνημείων, απαριθμεί συνολικά 84 προτομές στο λόφο.
Μπούρμπουλας Ηλείας
Ο Μπούρμπουλας είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 90 μέτρα ο οποίος βρίσκεται προς τον Κυπαρισσιακό κόλπ ο, σε απόσταση 5,5 χλμ. ΝΑ. από τη Ζαχάρω. Είναι κτισμένος ανάμεσα στο Κοτρωνάκι (Δ.) και το Ανήλιο (ΝΑ.), ενώ δυτικά του περνάει η ΕΟ Πύργου - Κυπαρισσίας. Ως ξεχωριστός οικισμός αναφέρεται για πρώτη φορά επίσημα το 2001 να απογράφεται στο τότε Τοπικό Διαμέρισμα Ανηλίου. Σύμφωνα με το Σχέδιο Καλλικράτης μαζί με το Ανήλιο και το Κοτρωνάκι αποτελούν την τοπική κοινότητα Ανηλίου που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 22 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ζαχάρως
Duolingo
Το Duolingo είναι πλατφόρμα ελεύθερης εκμάθησης γλωσσών και πληθοποριστικής μετάφρασης κειμένων από τους χρήστες του. Η υπηρεσία είναι σχεδιασμένη έτσι ώστε, καθώς οι χρήστες προοδεύουν δια μέσου των μαθημάτων τους, ταυτόχρονα βοηθούν στη μετάφραση ιστοσελίδων και άλλων εγγράφων. Με σημείο αναφοράς το Δεκέμβριο του 2013, το Duolingo προσέφερε μαθήματα Ισπανικών Λατινικής Αμερικής, Γαλλικών, Γερμανικών, Πορτογαλικών Βραζιλίας και Ιταλικών για αγγλόφωνους, καθώς επίσης και Αμερικανικών Αγγλικών για όσους μιλούν Ισπανικά, Γαλλικά, Γερμανικά, Πορτογαλικά, Ιταλικά, Ολλανδικά, Ρωσικά, Πολωνικά, Τουρκικά, Ουγγρικά, Ρουμανικά, Γιαπωνέζικα, Χίντι και Ινδονησιακά. Είναι διαθέσιμη στο Διαδίκτυο, σε iOS και σε πλατφόρμες Android.Το Duolingo ξεκίνησε ως ιδιωτική δοκιμαστική έκδοση στις 30 Νοεμβρίου 2011 και συγκέντρωσε μια λίστα αναμονής μεγαλύτερη από 300.000 χρηστών. Το Duolingo πρωτοκυκλοφόρησε για το ευρύτερο κοινό στις 19 Ιουνίου 2012 και ως τον Ιανουάριο του 2014 έχει φτάσει τους 25 εκατομμύρια χρήστες, από τους οποίους τα 12,5 εκατομμύρια είναι ενεργοί. Το 2013, η Apple επέλεξε το Duolingo ως την εφαρμογή της χρονιάς για το iPhone, δίνοντας για πρώτη φορά αυτή τη διάκριση σε μια εκπαιδευτική εφαρμογή.
Εκπαιδευτικό μοντέλο
Το Duolingo προσφέρει γραπτά μαθήματα και υπαγόρευση, αλλά επικεντρώνει λιγότερο στην προφορική εξάσκηση. Πρόκειται για ένα δέντρο δεξιοτήτων που έχει τη μορφή του παιχνιδιού όπου οι χρήστες μπορούν να κάνουν πρόοδο και μια ενότητα για λεξιλόγιο όπου μπορείς να εξασκηθείς στις λέξεις που ήδη έχεις μάθει.
Οι χρήστες κερδίζουν "πόντους δεξιοτήτων" (κέρματα ή λίνγκοτς) καθώς μαθαίνουν μια γλώσσα, όπως όταν ολοκληρώνουν ένα μάθημα. Οι δεξιότητες θεωρείται ότι έχουν "αποκτηθεί" όταν οι χρήστες ολοκληρώνουν όλα τα μαθήματα που σχετίζονται με τη συγκεκριμένη δεξιότητα. Μέχρι 13 βαθμοί μπορούν να δοθούν ανά μάθημα, με τρεις βαθμούς που δίνονται ως μπόνους για λάθη. Οι χρήστες ξεκινούν με τέσσερις "ζωές" στην αρχή των μαθημάτων και τρεις σε μεταγενέστερα μαθήματα, με μια "ζωή" να χάνεται για κάθε λάθος. Ο χρήστης πρέπει να επαναλάβει το μάθημα αν κάνει ένα λάθος αφού έχει χάσει όλες του τις "ζωές". Το Duolingo περιλαμβάνει τη δυνατότητα πρακτικής με χρονόμετρο, όπου οι χρήστες έχουν 30 δευτερόλεπτα και είκοσι ερωτήσεις και κερδίζουν μια δεξιότητα και επτά ή δέκα πρόσθετα δευτερόλεπτα (ο χρόνος εξαρτάται από το μήκος της ερώτησης) για κάθε σωστή απάντηση. Τα μαθήματα μπορούν να διδάξουν μέχρι τις 2.000 λέξεις.
Το Duolingo κάνει χρήση μιας προσέγγισης βαρέως καθοδηγούμενης από δεδομένα ως προς την εκπαίδευση. Σε κάθε στάδιο της διαδικασίας, το σύστημα μετράει με ποιες από τις ερωτήσεις οι χρήστες παιδεύονται περισσότερο και τι λάθη έχουν ήδη κάνει. Στη συνέχεια συγκεντρώνει τα δεδομένα και μαθαίνει από τα παραδείγματα που βλέπει.
Η αποτελεσματικότητα της προσέγγισης του Duolingo που βασίζεται στα δεδομένα έχει τύχει αξιολόγησης από μια εξωτερική μελέτη ύστερα από παραγγελία της εταιρίας. Συνταχθείσα από καθηγητές στο City University της Νέας Υόρκης και το Πανεπιστήμιο της Νέας Καρολίνας, η μελέτη κατέδειξε ότι 34 ώρες στο Duolingo μπορούν να αποδώσουν ως προς την ικανότητα ανάγνωσης και γραφής όσο και το αντίστοιχο μάθημα του πρώτου έτους σε ένα κολέγιο των ΗΠΑ, το οποίο διαρκεί 130+ ώρες. Η έρευνα δεν μέτρησε την ικανότητα για ομιλία. Βρήκε ότι η πλειονότητα των σπουδαστών εγκατέλειψε μετά από 2 ώρες μελέτης. Η ίδια μελέτη βρήκε ότι στους χρήστες της μεθόδου Rosetta Stone χρειάστηκαν 55 με 60 ώρες για να μάθουν μια παρόμοια ποσότητα. Δεν έκανε συγκρίσεις με άλλα δωρεάν ή φτηνά μαθήματα, όπως αυτό του BBC, Book2, ή το Before You Know It.
Επιχειρηματικό μοντέλο
Το Duolingo δεν χρεώνει τους σπουδαστές για να μάθουν μια γλώσσα. Αντίθετα, εφαρμόζει ένα πληθοποριστικό μοντέλο επιχείρησης, όπου μέλη του ευρύτερου κοινού προσκαλούνται να μεταφράσουν περιεχόμενο και να αξιολογήσουν τις προηγούμενες μεταφράσεις. Το περιεχόμενο έρχεται από οργανισμούς που πληρώνουν το Duolingo για να κάνει τις μεταφράσεις. Έγγραφα μπορούν να προστεθούν στο Duolingo για μετάφραση με έναν λογαριασμό επιφόρτωσης που δίνεται μετά από αίτηση. Στις 14 Οκτωβρίου 2013, το Duolingo ανακοίνωσε ότι είχε έλθει σε συμφωνία με το CNN και το BuzzFeed για να μεταφράζει άρθρα από διεθνείς ιστοσελίδες.
Ο Επωαστήρας (ή Εκκολαπτήριο) γλωσσών
Ο Διευθύνων Σύμβουλος του Duolingo Luis von Ahn, αντί να προσθέτει αργά επιπλέον γλώσσες, ανακοίνωσε στις 29 Μαΐου 2013 ότι θα δημιουργούσαν τα εργαλεία που ήταν απαραίτητα για την κοινότητα για να φτιάξουν νέα γλωσσικά μαθήματα, με την ελπίδα να εισάγουν περισσότερες γλώσσες και να "δώσουν τη δυνατότητα ώστε άλλοι ειδικοί και άνθρωποι παθιασμένοι σχετικά με μια γλώσσα να ανοίξουν το δρόμο". Το αποτέλεσμα ήταν ο Επωαστήρας (ή εκκολαπτήριο) Γλωσσών, ο οποίος τέθηκε σε λειτουργία στις 9 Οκτωβρίου 2013. Επιπρόσθετα, να βοηθήσουν την κοινότητα να δημιουργήσει μαθήματα για ευρέως ομιλούμενες γλώσσες, ο Επωαστήρας του Duolingo έχει ως στόχο του να βοηθήσει στη διαφύλαξη μερικών από τις λιγότερο δημοφιλείς γλώσσες όπως τα λατινικά, τη γλώσσα των Μάγια και τα Βασκικά. Το πρώτο μάθημα που δημιουργήθηκε αποκλειστικά από την κοινότητα του Duolingo μέσω του Επωαστήρα ήταν το μάθημα των Αγγλικών από τα Ρώσικα, το οποίο ξεκίνησε στη δοκιμαστική του έκδοση στις 19 Δεκεμβρίου 2013. Άλλα μαθήματα που δημιουργήθηκαν από την κοινότητα του Duolingo περιλαμβάνουν τα Αγγλικά από τα Τούρκικα, τα Ολλανδικά και τα Ουγγρικά, καθώς και Γαλλικά και Πορτογαλικά για Ισπανικά.
Ο Επωαστήρας (ή εκκολαπτήριο) έχει τρεις φάσεις. Αρχικά, η γλώσσα ξεκινά στη "Φάση 1: Δεν κυκλοφόρησε ακόμα", αφού έχει εκδηλωθεί επαρκές ενδιαφέρον από εθελοντές που θα συνεισφέρουν και στις δύο γλώσσες (μια προϋπόθεση για την αίτηση). Η δεύτερη φάση, "Φάση 2: Κυκλοφόρησε σε Beta," αρχίζει όταν το μάθημα έχει πλήρως προετοιμαστεί και είναι έτοιμο για δοκιμές beta. Τελικά, στη "Φάση 3: Κυκλοφόρησε για το Κοινό" είναι όταν όλες οι διαθέσιμες προσφορές τους μαθήματος, γίνονται πλήρως διαθέσιμες και για το κοινό. Ο λόγος που τα πλήρη μαθήματα παραμένουν στον επωαστήρα είναι επειδή οι Συντονιστές/Διαχειριστές μπορούν συνεχίσουν τις προσαρμογές για τη βελτίωση του μαθήματος. Για παράδειγμα, αν ένας σπουδαστής λαμβάνει μία ερώτηση λάθος, αλλά παρατηρεί πως υπήρξε ένα σφάλμα εκ μέρους του προγράμματος, το οποίο είτε παραπλάνησε το σπουδαστή ή μέτρησε μια σωστή απάντηση ως λανθασμένη, αυτός/ή μπορεί να υποβάλει μία αναφορά περιγράφοντας το τι συνέβη. Μέχρι το Μάρτιο του 2014, μόνο πέντε μαθήματα ήταν διαθέσιμα στο κοινό (Φάση 3 στον Επωαστήρα) από και προς τα Αγγλικά: Ισπανικά, Γαλλικά, Γερμανικά, Ιταλικά, και Πορτογαλικά. Αναμένονται σύντομα για τους Αγγλόφωνους αυτά που πρόσφατα προστέθηκαν στη Φάση 1 του Επωαστήρα και είναι τα Πολωνικά, τα Ουγγρικά, τα Τουρκικά, τα Ολλανδικά, τα Ρουμάνικα, τα Ιρλανδικά, και τα Ρωσικά.
Η εκμάθηση Αγγλικών από Ελληνικά βρίσκεται το Μάιο του 2013 στη 2η Φάση του Επωαστήρα.
Ιστορία
Το έργο ξεκίνησε στο Πίτσμπουργκ από τον καθηγητή του Πανεπιστημίου Carnegie Mellon, Luis von Ahn (δημιουργό του reCAPTCHA) και το μεταπτυχιακό του φοιτητή Severin Hacker, και στη συνέχεια ανέπτυξε επίσης με τους Antonio Navas, Vicki Cheung, Marcel Uekermann, Brendan Meeder, Hector Villafuerte και Jose Fuentes. Το έργο χρηματοδοτήθηκε αρχικά από την υποτροφία MacArthur του Luis von Ahn και μία επιχορήγηση του Εθνικού Ιδρύματος Επιστημών, και είναι κυρίως γραμμένο στη γλώσσα προγραμματισμού Python. Αργότερα ελήφθη επιπλέον χρηματοδότηση υπό τη μορφή επένδυσης από την Union Square Ventures και από την εταιρεία του ηθοποιού Άστον Κούτσερ A-Grade Investments.
Από το Μάιο του 2013, η Duolingo είχε 27 άτομα προσωπικό και λειτουργεί από ένα γραφείο στη γειτονιά Shadyside του Πίτσμπουργκ κοντά στην Πανεπιστημιούπολη του Carnegie Mellon.
Στις 13 Νοεμβρίου 2012 η εταιρεία Duolingo κυκλοφόρησε την iOS εφαρμογή της μέσω του iTunes App Store. Η εφαρμογή μπορεί να κατέβει δωρεάν και είναι συμβατή με τις περισσότερες iPhone, iPod και iPad συσκευές. Στις 29 Μαΐου 2013, η Duolingo κυκλοφόρησε την Android εφαρμογή της, η οποία κατέβηκε πάνω από ένα εκατομμύριο φορές στις πρώτες τρεις εβδομάδες και γρήγορα έγινε η #1 εφαρμογή εκπαίδευσης στο κατάστημα Google Play.
Επίπεδα και εμπειρία χρήστη
Οι σπουδαστές τοποθετούνται σε ένα ορισμένο επίπεδο του προγράμματος, που αντιστοιχεί στο πόσο έχουν μελετήσει αυτήν τη γλώσσα. Το επίπεδο ενός χρήστη υποδεικνύεται από έναν αριθμό που εμφανίζεται σε ένα μετάλλιο το οποίο περιέχει μια απεικόνιση της σημαίας της χώρας όπου ομιλείται η γλώσσα. Τα επίπεδα όλων των γλωσσών που κάθε χρήστης μελετά εμφανίζονται δημοσίως σε άλλους χρήστες δίπλα στο ψευδώνυμό τους. Προκειμένου να ανέβει επίπεδο, ένας σπουδαστής/χρήστης πρέπει είτε να κερδίζει επαρκείς βαθμούς με την πρόοδο μέσω των μαθημάτων της Duolingo ή μεταφράζοντας πραγματικά έγγραφα και να κερδίζει ένα ποσοστό που καθορίζεται από τους βαθμούς-ανά-λέξη (οι οποίοι αυξάνονται ανάλογα με τη βαθμίδα μετάφρασης όπου ανήκουν στην εν λόγω γλώσσα). Τα μαθήματα περιλαμβάνουν τυπικά 14-20 ερωτήσεις/προτάσεις και διαρκούν 4-7 λεπτά. Κάθε ολοκληρωμένο μάθημα κερδίζει 10 πόντους εμπειρίας (XP), συν ένα μπόνους για όποιες υπολειπόμενες καρδιές στο τέλος του μαθήματος. Προκειμένου να φτάσεις στο επόμενο επίπεδο, απαιτείται η απόκτηση ενός προκαθορισμένου ορίου πόντων και οι βαθμοί-ανά-επίπεδο αυξάνονται με κάθε επίπεδο. Υπάρχουν τουλάχιστον 25 επίπεδα σε κάθε γλώσσα.
Δεδομένου ότι ο στόχος της Duolingo είναι να κάνει τον κόσμο να μάθει τη γλώσσα, κάθε μονάδα (τυπικά περιλαμβάνει 1-9 μαθήματα που ενσωματώνονται σε καθεμία) έχει μια "μπάρα δύναμης» η οποία αντιστοιχεί στην εκτίμηση του υπολογιστή του πόσο ισχυρές εξακολουθούν να είναι ορισμένες λέξεις ή δομές προτάσεων στη μνήμη του χρήστη.  Μετά από μία ορισμένη χρονική διάρκεια, η μπάρα δύναμης εξασθενεί, υποδεικνύοντας την ανάγκη ενός χρήστη να φρεσκάρει/να μελετήσει εκ νέου κάποιο μάθημα, ή για να "ενισχύσει αδύναμες δεξιότητες".   Κάνοντας "πραγματική μετάφραση", εντούτοις, επίσης ενισχύει τις λέξεις, καθώς το πρόγραμμα παρακολουθεί όλες τις λέξεις που συναντά ένας χρήστης όταν χρησιμοποιεί την επιλογή "Immersion" για να μεταφράσει πραγματικά έγγραφα από το διαδίκτυο.
Εξωτερικοί σύνδεσμοι
Κατηγορία:Εκπαιδευτικές ιστοσελίδες Κατηγορία:Εξ αποστάσεως εκπαίδευση
Aero L-159 ALCA
Το Aero L-159 ALCA (Advanced Light Combat Aircraft) είναι τσέχικης κατασκευής μονοκινητήριο αεριωθούμενο αεροσκάφος πολλαπλών ρόλων, το οποίο αποτελεί εξέλιξη του προγενέστερου L-59 Super Albatros.
Σχεδιασμός και ανάπτυξη
Η ανάπτυξη του L-159 ξεκίνησε το 1992 σε συνεργασία με την Rockwell Collins που θα ενσωμάτωνε τα ηλεκτρονικά του συστήματα. Η Τσέχικη Πολεμική Αεροπορία παρήγγειλε 72 αεροσκάφη τον Απρίλιο του 1995 ενώ δύο χρόνια αργότερα, στις 17 Αυγούστου 1997, πραγματοποιήθηκε η παρθενική πτήση της διθέσιας έκδοσης. Την 18η Αυγούστου 1998 βρέθηκε για πρώτη φορά στον αέρα αεροσκάφος της μονοθέσιας έκδοσης και τον Απρίλιο του 2000 παραδόθηκε το πρώτο επιχειρησιακό αεροσκάφος στην Αεροπορία.
Το 2009 η Aero Vodochody επέλεξε την V-Dot ως τον καινούργιο υποκατασκευαστή που θα αναλάμβανε την αντικατάσταση των οθονών πολλαπλών λειτουργιών (Multi-Function Displays, MFD) καθώς και την αναβάθμιση των επεξεργαστών ώστε να μπορούν να υποστηρίξουν νέες λειτουργίες.
Εξωτερικοί σύνδεσμοι
L-159 Κατηγορία:Αεριωθούμενα στρατιωτικά αεροσκάφη Κατηγορία:Εκπαιδευτικά αεροσκάφη Κατηγορία:Αεροσκάφη εγγύς υποστήριξης
Διάσκεψη των Αδάνων
Η Διάσκεψη των Αδάνων ή συνάντηση του Γενίς (Τουρκικά: Adana Görüşmesi, Adana Mülakatı  ή Yenice Görüşmesi, Yenice Mülakatı ) ήταν μια συνάντηση μεταξύ του Τούρκου Προέδρου Ισμέτ Ινονού και του Βρετανού πρωθυπουργού Ουίνστον Τσώρτσιλ σε χώρο στάθμευσης σιδηροδρομικών βαγονιών στο Γενίς, κοντά στα Άδανα  στις 30-31 Ιανουαρίου 1943, όπου ο Τσώρτσιλ προσπάθησε να πείσει τον Τούρκο Προέδρο να ενταχθεί στις συμμαχικές δυνάμεις και να πολεμήσουν τις δυνάμεις του Άξονα κατά τον Β' Παγκόσμιο Πόλεμο.
Τοποθεσία
Η συνάντηση αυτή έγινε αργότερα γνωστή ως η διάσκεψη των Αδάνων. Στην πραγματικότητα, η συνάντηση δεν πραγματοποιήθηκε στα Άδανα αλλά σε ένα σιδηροδρομικό βαγόνι σε μια αποθήκη στο σιδηροδρομικό σταθμό Γενίς, μεταξύ των Αδάνων και της Μερσίνης. Τα Άδανα, μια πόλη στα ανατολικά της Τουρκίας, είχε το πλησιέστερο αεροδρόμιο στο Γενίς. Το Γενίς είναι επίσης ο κύριος σιδηροδρομικός κόμβος της σιδηροδρομικής γραμμής Άδανα–Μερσίνη και ο κύριος σιδηρόδρομος από τα βόρεια της γραμμής Κωνσταντινούπολης-Βαγδάτης.
Η τοποθεσία ήταν ένας συμβιβασμός μετά από μια σειρά συνομιλιών μεταξύ του τουρκικού υπουργείου Εξωτερικών και της βρετανικής πρεσβείας στην Άγκυρα. Οι Βρετανοί ήθελαν η συνάντηση να γίνει στην Κύπρο, τότε μέρος της Βρετανικής Αυτοκρατορίας, και οι Τούρκοι προτιμούσαν την Άγκυρα.
Συνάντηση
Κατά τη διάρκεια της συνάντησης, οι Βρετανοί προσπάθησαν να πείσουν την τουρκική πλευρά να ενταχθεί στους Συμμάχους, αλλά ο Ινονού έδειξε εξαιρετική απροθυμία να συμμετάσχει στον πόλεμο.
Ο Τσώρτσιλ έδωσε πλούσιες υποσχέσεις για στρατιωτική βοήθεια (με την ονομασία Operation Hardihood). Καταρτίστηκε ένας κατάλογος στρατιωτικού εξοπλισμού, που ο Τσώρτσιλ είπε αργότερα ότι θα παρείχε στην Τουρκία πολεμικό υλικό «με την πλήρη ικανότητα των τουρκικών σιδηροδρόμων». Με τη σειρά του, ο Τσώρτσιλ ζήτησε πρόσβαση στις τουρκικές αεροπορικές βάσεις για τη Βρετανική Βασιλική Αεροπορία, έτσι ώστε οι Βρετανοί να μπορέσουν να βομβαρδίσουν τα πετρελαϊκά πεδία του Πλοέστι, της Ρουμανίας, η οποία ήταν η κύρια πηγή πετρελαίου για τη Γερμανία και των ιταλικών θέσεων στα Δωδεκάνησα. Για να ασκήσει πίεση στους Τούρκους για να εγκαταλείψουν την ουδετερότητά τους, ο Τσώρτσιλ κατέστησε σαφές ότι εάν η Τουρκία αρνήθηκε να ενταχθεί στους Συμμάχους, δεν θα προσπαθούσε να εμποδίσει τους Σοβιετικούς να κινηθούν για να ελέγξουν τα στενά των Δαρδανέλλιων.
Ο Τσώρτσιλ ήλπιζε ότι η ουδετερότητα της Τουρκίας θα ήταν από τώρα και στο εξής πολύ πιο προκατειλημμένη στάση υπέρ των συμμάχων, και ενώ οι τουρκικές δυνάμεις δεν θα μπορούσαν να έχουν εκπαιδευτεί για να είναι πολύ χρήσιμες, ωστόσο η πραγματική αξία θα ήταν η χρήση των αεροδρομίων ως ένα άλμα για μελλοντική δράση. Αλλά δηλώσε ότι τα όνειρά του για την Τουρκία παρέμειναν, καθώς ο Γερμανός πρέσβης Φραντς φον Πάπεν ξεγελούσε τους Τούρκους ισχυριζόμενος μεγάλες συγκεντρώσεις γερμανικών στρατευμάτων στη Βουλγαρία, οι οποίες δεν υπήρξαν ποτέ.
Γκρεγκ Μονρό
Ο Γκρεγκ Μονρό είναι Αμερικανός επαγγελματίας καλαθοσφαιριστής, ο οποίος αγωνίζεται στους Μιλγουόκι Μπακς. Γεννήθηκε στις 4 Ιουνίο υ του 1990 στο Χάρβει των Η.Π.Α.. Έχει ήδη αγωνιστεί από το 2010 έως το 2015 στην ομάδα των Ντιτρόιτ Πίστονς, ενώ στην κολεγιακή του καριέρα ονομάστηκε Big East Rookie of the Year.
Κολεγιακή Σταδιοδρομία
Ο Μονρό παρακολούθησε το κολέγιο Helen Cox. Την περίοδο 2007-2008 ονομάστηκε Mc Donald's All American και προβιβάστηκε στην πρώτη ομάδα με Μ.Ο. πόντων 21 και ριμπάουντ 14 ανα παιχνίδι. Ο Μονρό αναφέρεται ως Νο 1 πάουερ Φόργουορντ και Νο 8 παίκτης του έθνους το 2008.
Εξωτερικοί σύνδεσμοι
Κατηγορία:Αμερικανοί καλαθοσφαιριστές
Διάσκεψη των Αδάνων
Συνέπειες
Τον Απρίλιο του 1943, μια βρετανική στρατιωτική αντιπροσωπεία του στρατηγού Σερ Χένρι Μέιτλαντ Γουίλσον ζήτησε πρόσβαση για 25 μαχητικά αεροπλάνα στα τουρκικά αεροδρόμια. Στα τελευταία στάδια της επιχείρησης, οι Βρετανοί σχεδίαζαν να στείλουν δύο πλήρεις τεθωρακισμένες μονάδες στην Τουρκία. Οι Τούρκοι, ωστόσο, φοβήθηκαν πολύ την έντονη γερμανική στρατιωτική παρουσία στη Βουλγαρία και έπνιξαν τη βρετανική στρατιωτική αντιπροσωπεία με την γραφειοκρατία τους. Δίνοντας στον Μάιτλαντ Γουίλσον κάθε ευγένεια, οι Τούρκοι ξεκίνησαν «βασανιστικές και ατελείωτες διαπραγματεύσεις».
Ο Γουίλσον προέτρεψε τους Τούρκους διοικητές να διδάξουν στους άντρες τους μηχανικές δεξιότητες, αλλά σημείωσε «ότι σήμαινε ότι τα υποψήφια πληρώματα των τανκς έπρεπε να διδαχθούν τη λειτουργία του κινητήρα εσωτερικής καύσης από τη σελίδα ένος βιβλίου». Όταν η κατασκευή τουρκικών αεροδρομίων προχώρησαν βάση ενός χρονοδιαγραμμάτος, ο Ινονού προειδοποιήθηκε ότι οι εργασίες προχωρούσαν πολύ γρήγορα. Οι βρετανοί απογοητεύτηκαν με την τουρκική τακτική καθυστέρησης η οποία οδήγησε σε σοβαρή επιδείνωση των διπλωματικών σχέσεων μεταξύ των δύο χωρών το καλοκαίρι του 1943.
Ωστόσο, η καταστροφική βρετανική εκστρατεία των Δωδεκανήσων στις 13 Σεπτεμβρίου 1943, όπου οι Γερμανοί αντιμετώπισαν εύκολα μια βρετανική επίθεση, τερμάτισε τη διαμάχη. Η ένδειξη των γερμανικών δυνάμεων μόλις 20 χλμ. νοτιοδυτικά της τουρκικής ακτής έπεισε την τουρκική κυβέρνηση ότι είχε δίκιο να διατηρήσει την ουδετερότητά της. Μετά το φιάσκο, οι Βρετανοί ανυπομονούσαν να κρατήσουν την Τουρκία ουδέτερη.
Παραπομπές
Κατηγορία:Διασκέψεις του Β΄ Παγκοσμίου Πολέμου Κατηγορία:Ιστορία της Τουρκίας Κατηγορία:1943
Θεογονία
εναλλ.=Ο Δίας, ο Ποσειδών και ο Άδης. Η τριάδα των θεών|μικρογραφία|546x546εσ|Ο Δίας, ο Ποσειδών και ο Άδης . Η τριάδα των θεών Η Θεογονία είναι επικό ποίημα του Ησιόδου που περιγράφει, σε αντίθεση με τις κοσμογονίες άλλων ανατολικών λαών, την καταγωγή των θεών της ελληνικής μυθολογίας όπως αυτοί γεννήθηκαν και διαμορφώθηκαν στην ανθρώπινη αντίληψη κατόπιν πρώιμων παρατηρήσεων μαζί με τη Γη (Γαία), τους ποταμούς, την απέραντη θάλασσα, τα λαμπρά άστρα και τον πλατύ υπεράνω όλων ουρανό. Θεωρείται ότι γράφτηκε μετά τα Ομηρικά έπη, τα οποία αποτελούν πηγή του έργου, υπολογίζοντας θεωρητικά τη συγγραφή του γύρω στο 1000 ως 700 π.Χ.. Η Θεογονία του Ησιόδου αποτελεί σημαντικότατη πηγή για την αρχαία ελληνική μυθολογία, που αναφέρει το σύνολο σχεδόν των ιδεατών θεοτήτων που σέβονταν και τιμούσαν οι αρχαίοι Έλληνες.
Το ποίημα αποτελείται από 1022 εξάμετρα και αρχίζει από την πρώτη γενεά θεών, το Χάος, τη Γαία, συνεχίζει με τον Ουρανό, τους Τιτάνες και καταλήγει στους θεούς του Ολύμπου και την επικράτησή τους.
Οι γενεές
thumb|Χειρόγραφο της Θεογονίας του 16ου αιώνα. Η Θεογονία του Ησιόδου είναι μία μακροσκελής σύνθεση μιας τεράστιας ποικιλίας τοπικών ελληνικών παραδόσεων που αφορούν τους θεούς. Το έργο είναι οργανωμένο ως μία διήγηση που αναφέρει πώς δημιουργήθηκαν οι θεοί δημιουργώντας την πρώιμη ηθική και εύνομη τάξη χωρίς νομοθεσίες.
Η πρώτη γενιά
Ο Ησίοδος αφού ευχαριστεί τις Μούσες για την έμπνευση που του έδωσαν, εξηγεί ότι αυθόρμητα εμφανίστηκε το Χάος που γέννησε την πρώτη θεϊκή Τριάδα, τη Γη, ως έννοια της ύλης, τον Τάρταρο ως έννοια του χρόνου και του θανάτου και τον Έρωτα, ως έννοια της δημιουργίας.
Στη συνέχεια, από το Χάος ξεπήδησε το Έρεβος και η Νυξ. Από την ένωση της Νύχτας με το Έρεβος γεννήθηκαν ο Αιθέρας και η Ημέρα. Η Γη, με παρθενογένεση, γέννησε τον Ουρανό, τα Oὔρεα (Όρη) και τον Πόντο.
Ο Ουρανός ζευγάρωσε με τη Γαία και γεννήθηκαν 12 Τιτάνες: ο Ωκεανός, ο Κόιος, ο Κρείος, ο Υπερίων, ο Ιαπετός, η Θεία, η Ρέα, η Θέμις, η Μνημοσύνη, η Φοίβη, η Τηθύς και ο Κρόνος, 3 Κύκλωπες: ο Βρόντης, ο Στερόπης και ο Άργης και τέλος 3 Εκατόγχειρες: ο Βριαρεύς, ο Κόττος και ο Γύγης.
Η δεύτερη γενεά
Όταν ο Κρόνος έκοψε τα γεννετικά όργανα του Ουρανού, σταγόνες αίματος έπεσαν πάνω στη γη και έτσι δημιουργήθηκαν οι Ερινύες, οι Γίγαντες και οι Μελιάδες. Στη συνέχεια πέταξε τα γεννετικά όργανα στη θάλασσα και από τον αφρό γεννήθηκε η Αφροδίτη. Εν τω μεταξύ η Νύχτα από μόνη της γέννησε τον Μορό, τα Όνειρα, το Πεπρωμένο, την Έριδα, τον Μώμο, τη Φιλότητα, το Γήρας, τον Θάνατο, τις Μοίρες, τη Νέμεση, τις Εσπερίδες, τον Ύπνο, την Οϊζύ και την Απάτη. Η Έριδα ακολούθησε τα βήματα της μητέρας της και γέννησε τον Πόνο, τις Μάχες, τους Καυγάδες, τη Δολοφονία, την Πάλη, τα Ψέματα, τις Διαφορές, τον Λιμό, την Ασθένεια,τους Όρκους, τις Ιστορίες, την Ανυπακοή και το Ερείπιο. Η Γαία παντρεύτηκε τον Πόντο και γέννησε τον Φόρκυ, την Κητώ, τον Νηρέα και τον Θαύμα. Ο Φόρκυς και η Κητώ ζευγάρωσαν και γέννησαν τις Γραίες και τις 3 Γοργόνες (τη Σθενώ, την Ευρυάλη και τη Μέδουσα). Η Μέδουσα και ο Ποσειδώνας γέννησαν τον Πήγασο και τον Χρυσάορα, που μαζί με την Καλλιρόη γέννησε τον Γηρυόνη. Ο Νηρέας μαζί με τη Δωρίδα γέννησαν 50 Νύμφες, τις Νηρηίδες. Ο Θαύμας μαζί με την Ηλέκτρα γέννησαν την Ίριδα (ουράνιο τόξο) και τις Άρπυιες. Η Γαία με τα Τάρταρα γέννησαν τον Τυφώνα που μαζί με την Έχιδνα γέννησαν τον Όρθο, τον σκύλο του Γηρυόνη, τη Χίμαιρα, την Ύδρα και τον Κέρβερο. Ο Όρθος και η Χίμαιρα γέννησαν τη Σφίγγα και το Λιοντάρι της Νεμέας (που ανάθρεψε η Ήρα). Ο Ωκεανός και η Τήθυς γέννησαν 3.000 ποτάμια και 3.000 Ωκεανίδες. Η Θεία και ο Υπερίωνας γέννησαν τον Ήλιο, τη Σελήνη και την Αυγή ή Ηώ. Ο Κρείος και η Ευρυβία γέννησαν τον Αστραίο, τον Πάλλα και τον Πέρση. Ο Πάλλας και η Ωκεανίδα Στυξ γέννησαν τους 4 Ανέμους και τα Αστέρια. Ο Ιάπετος και η Κλυμένη γέννησαν τον Μενοίτιο, τον Άτλαντα, τον Επιμηθέα και τον Προμηθέα.
Η τρίτη γενεά
Ο Κρόνος και η Ρέα γέννησαν την Εστία, τη Δήμητρα, την Ήρα, τον Άδη και τον Ποσειδώνα τους οποίους έτρωγε. Όταν η Ρέα γέννησε τον Δία τον άφησε στην Κρήτη για να μεγαλώσει και ξεγέλασε τον Κρόνο με μια πέτρα. Όταν ο Δίας μεγάλωσε, μαζί με τους άλλους θεούς πολέμησε τους Τιτάνες στην Τιτανομαχία.
Οικογένειες
1. Χάος=Γη, Έρως, Τάρταρος, Νύχτα, Έρεβος.
2.Γη+Τάρταρος=Τυφώνας+Έχιδνα=(Όρθος+Χίμαιρα=Σφίγγα,Λιοντάρι της Νεμέας),Λερναία Ύδρα,Κέρβερος.
3.Έρεβος+Νύχτα=Αιθέρας,Ημέρα.
4.Νύχτα=Μόρος,Όνειρα,Πεπρωμένο,Μόμος,Αγάπη,Γηράτεια,Θάνατος,Μοίρες,Νέμεσις,Εσπερίδες,Ύπνος,Οϊζύς,Απάτη.
5.Γη=Ουρανός(Ωκεανός+Τήθυς=3000 ποταμοί,3000 ωκεανίδες/Θεία+Υπερίωνας=Ήλιος,Σελήνη,Αυγή/Κρείος+Ευρύβια=Αστραίος,Πάλλας+Στυξ=Άνεμοι,Αστέρια,Πέρσης/Ιάπετος+Κλυμένη=Άτλαντας,Προμηθέας,Επιμηθέας/Κρόνος+Ρέα=Δίας,Ποσειδώνας,Άδης,Δήμητρα,Εστία,Ήρα)Πόντος(+Γη=Φόρκυς+Κέτο=Γριά,Γοργόνες/Νηρέας+Δώρις=Νηρηίδες/Θαύμας+Ηλέκτρα=Ίριδα,Άρπυιες),Ούρεα.
Ανάλυση
Σε πολλούς πολιτισμούς, οι διηγήσεις για τον κόσμο και τους θεούς που τον σχημάτισαν είναι ένας τρόπος για την κοινωνία να επανεπιβεβαιώσει τις εγχώριες πολιτιστικές παραδόσεις. Ιδιαίτερα οι θεογονίες τείνουν να επιβεβαιώνουν πως η βασιλεία είναι φυσικά ενσωματωμένη στην κοινωνία. Αυτό που καθιστά τη Θεογονία του Ησιόδου μοναδική, είναι πως δεν επιβεβαιώνει καμία ιστορική βασιλική γραμμή/συνέχεια. Κάτι τέτοιο θα τοποθετούσε τη Θεογονία σε μια συγκεκριμένη εποχή και τόπο. Αντιθέτως, η Θεογονία επιβεβαιώνει τη βασιλεία του ίδιου του θεού Δία επί όλων των άλλων θεών και επί ολόκληρου του κόσμου.
Μετά την κλασική περίοδο, η θεόσταλτη βασιλεία επανεισάγεται στην Ελλάδα, και συγκεκριμένα πρώτα στη Μακεδονία, από τις βασιλικές παραδόσεις της Περσίας.
Αν και χρησιμοποιείται συχνά ως βιβλίο-πηγή για την ελληνική μυθολογία, η Θεογονία είναι ταυτόχρονα κάτι λιγότερο και κάτι περισσότερο από αυτό. Με επίσημους όρους είναι ένας ύμνος που επικαλείται τον Δία και τις Μούσες: παράλληλα κείμενα μεταξύ της και του αρκετά μικρότερου Ομηρικού Ύμνου στις Μούσες κάνουν φανερό πώς η Θεογονία αναπτύχθηκε μέσα από μία παράδοση υμνικών πρελουδίων με τα οποία οι Έλληνες ραψωδοί θα ξεκινούσαν τις συμμετοχές τους σε ποιητικούς διαγωνισμούς. Είναι αναγκαίο, επομένως, να θεωρήσουμε τη Θεογονία όχι ως ένα είδος Βίβλου της ελληνικής μυθολογίας, αλλά μάλλον ως ένα είδος στιγμιοτύπου από μια δυναμική και συχνά αλληλοσυγκρουόμενη παράδοση, όπως αποκρυσταλλώθηκε σε ένα συγκεκριμένο μέρος και εποχή – και να θυμηθούμε πως η παράδοση συνέχισε να εξελίσσεται μέχρι την εποχή του Νόννου.
Δυτικοί μελετητές υποστηρίζουν πως η Θεογονία επηρεάστηκε σε μεγάλο βαθμό από τις μυθολογικές παραδόσεις της εγγύς Ανατολής. Το μοτίβο της διαδοχής Ουρανός-Κρόνος-Δίας, για παράδειγμα, φαίνεται να έχει προέλθει από τη Χουριτική μυθολογία, διαμέσου της Χεττιτικής.
Έμμα Γκραμάτικα
Η Έμμα Γκραμάτικα (Emma Gramatica, 25 Οκτωβρίου 1874 – 8 Νοεμβρίου 1965) ήταν Ιταλίδα ηθοποιός του θεάτρου και του κινηματογράφου.
Η Γκραμάτικα γεννήθηκε στο Μπόργκο Σαν Ντοννίνο, τη σημερινή πόλη Φιντέντσα της Επαρχίας της Πάρμας. Ο πατέρας της, ο Ντομένικο, ήταν υποβολέας του θεάτρου και η μητέρα της, η Κριστίνα Μπραντ, εργαζόταν στο βεστιάριο, οπότε από μικρή ηλικία η Έμμα βρέθηκε και γνώρισε το θεατρικό περιβάλλον, όπως και οι αδελφές της Ίρμα (1870-1962) και Άννα (Anna Capodaglio, 1879-1961), που έγιναν επίσης ηθοποιοί.
Η Έμμα εμφανίσθηκε για πρώτη φορά σε θεατρική παράσταση όταν ήταν ακόμα έφηβη, δίπλα στη μεγάλη ηθοποιό Ελεονόρα Ντούζε, σε έργο του Γκαμπριέλε Ντ' Ανούντσιο το 1891. Τα επόμενα χρόνια έμαθε μόνη της ισπανικά και γερμανικά. Το 1902 θριάμβευσε με την ερμηνεία της στο έργο Η Σαμαρείτις του Ροστάν, ενώ αργότερα διακρίθηκε στον ρόλο της Νόρα στο Κουκλόσπιτο του Ίψεν.
Η Γκραμάτικα ενδιαφέρθηκε από την αρχή για τον κινηματογράφο και έπαιξε στη βωβή ταινία Quando il canto si spegne το 1916. Αργότερα, όταν ο ομιλών κινηματογράφος έφθασε στην Ιταλία, συνέχισε τη σταδιοδρομία της κυρίως σε αυτόν, με πρώτο σημαντικό ρόλο στην κωμική ταινία La vecchia signora το 1932. Συνολικά εμφανίσθηκε σε 29 κινηματογραφικές ταινίες, με πιο αξιομνημόνευτο ρόλο εκείνον της κυρίας Λολόττα στο έργο του Βιττόριο ντε Σίκα Θαύμα στο Μιλάνο (1951). Η Έμμα Γκραμάτικα δεν δίστασε να συνεχίσει να ερμηνεύει πολύ ηλικιωμένες γυναίκες στον κινηματογράφο μέχρι και τρία χρόνια πριν από τον θάνατό της. Απεβίωσε στο Λίντο ντι Όστια σε ηλικία 91 ετών.
Εξωτερικοί σύνδεσμοι
Κατηγορία:Ιταλίδες ηθοποιοί θεάτρου Κατηγορία:Ιταλίδες ηθοποιοί κινηματογράφου
Ιωάννης Ερνέστος της Σαξονίας-Κόμπουργκ
Ο Ιωάννης-Ερνέστος (γερμ.: Johann-Ernst, 10 Μαΐου 1521 - 8 Φεβρουαρίου 1553) ήταν δούκας της Σαξονίας-Κόμπουργκ.
Βιογραφία
Ήταν ο δευτερότοκος γιος του Ιωάννη εκλέκτορα της Σαξονίας και της Μαργαρίτας των Ασκάνια, κόρης του Βάλντεμαρ ΣΤ΄ πρίγκιπα του Άνχαλτ-Κέτεν.
Το 1553 απεβίωσε στο Κόμπουργκ σε ηλικία 32 ετών, άγαμος.
Παραπομπές
Κατηγορία:Οίκος των Βέττιν
5η Μεραρχία Πάντσερ SS "Wiking"
Η 5η Μεραρχία Πάντσερ SS "Wiking" ήταν μεραρχία τεθωρακισμένων της Waffen-SS της ναζιστικής Γερμανίας. Στην μονάδα κατατάσσονταν εθελοντές από διάφορες χώρες της Ευρώπης όπως τη Δανία, τη Νορβηγία, τη Σουηδία, τη Φινλανδία, την Εσθονία και το Βέλγιο υπό τη διοίκηση Γερμανών αξιωματικών. Κατά τη διάρκεια του Β 'Παγκοσμίου Πολέμου, η μονάδα υπηρέτησε στο Ανατολικό Μέτωπο. Παραδόθηκε τον Μάιο του 1945 στις αμερικανικές δυνάμεις στην Αυστρία.
Δημιουργία
Μετά την εισβολή της Πολωνίας το 1939, ο Χάινριχ Χίμλερ προσπάθησε να επεκτείνει τις μονάδες Waffen-SS με ξένους εθελοντές για την «σταυροφορία εναντίον του μπολσεβικισμού». Η εγγραφή ξεκίνησε τον Απρίλιο του 1940 με τη δημιουργία δύο μονάδων:
Ο Σκανδιναβικός σχηματισμός, αρχικά οργανωμένος ως μονάδα Nordische, θα αποτελούνταν από Σκανδιναβούς εθελοντές αναμειγμένους μαζί με Γερμανούς Waffen-SS. Το Τάγμα Πεζικού SS "Germania" της SS-Verfügungs-Division, η οποία σχηματίστηκε κυρίως από εθνοτικούς Γερμανούς, μεταφέρθηκε για να βοηθήσει στον σχηματισμό μιας νέας μονάδας στα τέλη του 1940. Τον Δεκέμβριο του 1940, ο νέος μηχανοκίνητος σχηματισμός SS χαρακτηριζόταν ως SS-Division "Germania", αλλά μετά την περίοδο σχηματισμού του, το όνομα άλλαξε σε SS-Division "Wiking" τον Ιανουάριο του 1941. Η μονάδα σχηματίστηκε γύρω από τρία μηχανοκίνητα συντάγματα πεζικού: Germania, Westland και Nordland. με την προσθήκη ενός συντάγματος πυροβολικού. Η διοίκηση του νεοσυσταθέντος τμήματος δόθηκε στον Brigadeführer, Felix Steiner, τον πρώην διοικητή του συντάγματος SS Verfügungstruppe "Deutschland". Μετά το σχηματισμό, η μονάδα στάλθηκε στη πόλη Heuberg για εκπαίδευση και μέχρι τον Απρίλιο του 1941, ήταν έτοιμη για μάχη. Η μεραρχία διατάχθηκε να κινηθεί ανατολικά στα μέσα Μαΐου, για να συμμετάσχει στην Στρατιά της Νότου στην Ουκρανία κατά τη διάρκεια της επιχείρησης "Barbarossa". Περίπου 430 Φινλανδοί που πολέμησαν στο ανατολικό μέτωπο υπηρέτησαν στην μεραρχία SS "Wiking" από την αρχή της επιχείρησης. Την άνοιξη του 1943, ολοκληρώθηκε η 2ετής σύμβαση των Φινλανδών και αποσύρθηκε το φινλανδικό τάγμα. Κατά τη διάρκεια του ίδιου χρονικού διαστήματος, το σύνταγμα "Nordland" της Μεραρχίας διασπάστηκε για να βοηθήσει τον πυρήνα της νέας μεραρχίας SS "Nordland". Οι Φινλανδοί αντικαταστάθηκαν από το Εσθονικό τάγμα πεζικού "Narwa".
Ανατολικό Μέτωπο
Η Μεραρχία συμμετείχε στην επιχείρηση "Barbarossa", την εισβολή στη Σοβιετική Ένωση, προχωρώντας μέσω της Γαλικίας, της σημερινής Ουκρανίας. Τον Αύγουστο, η μεραρχία πολέμησε για την γέφυρα του ποταμού Δνείπερου. Αργότερα, συμμετείχε στις βαριές μάχες για το Ροστόφ επί του Ντον, προτού υποχωρήσει στη γραμμή του ποταμού Mius το Νοέμβριο. Το καλοκαίρι του 1942, η μονάδα πήρε μέρος στην επίθεση Blue, με την ομάδα στρατιών "Νότος" (Army Group South), με στόχο τη κατάληψη του Στάλινγκραντ και των κοιτασμάτων πετρελαίου του Μπακού. Στα τέλη Σεπτεμβρίου του 1942, η "Wiking" συμμετείχε στην επιχείρηση που αποσκοπούσε στη κατάληψη της πόλης του Γκρόζνι. Η μεραρχία κατέλαβε τον Malgobek στις 6 Οκτωβρίου, αλλά ο στόχος της κατάληψης του Γκρόζνι και η ανάσχεση του μετώπου προς την Κασπία Θάλασσα δεν επιτεύχθηκε. Συμμετείχε στην προσπάθεια κατάληψης του Βλαντικαφκάς.
Μετά την επιχείρηση "Χειμερινή καταιγίδα", η αποτυχημένη προσπάθεια ανακούφισης της 6ης Στρατιάς, ο Στρατηγός Μανστάιν, διοικητής της Στρατιάς Νότου, πρότεινε μια άλλη προσπάθεια κατάληψης του Στάλινγκραντ. Για το σκοπό αυτό, η "Wiking" αποσύρθηκε στις 24 Δεκεμβρίου. Ωστόσο, όταν έφτασε στις 31 Δεκεμβρίου, αναγκάστηκε να καλύψει την οπισθοχώρηση της Στρατιάς Α από τον Καύκασο προς τον Ροστόφ. Η μεραρχία συμπτύχθηκε από το κενό του Ροστόφ στις 4 Φεβρουαρίου.